Diari Oficial de la Generalitat Valenciana


Sumari del DOGV 9263, del 25-01-2022 (2022/548)

Informació pública de l'emissió de l'informe ambiental i territorial estratègic de la modificació puntual número 9 del pla parcial La Mesquita.
-----------------------------------------------------------------------------------------------------------------------------------------------

### Dades del document

Número de DOGV
:   9263

Data del DOGV
:   25-01-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/548


Data del document
:   20-01-2022

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * pla d'urbanisme
    * administració local

Informació pública de l'emissió de l'informe ambiental i territorial estratègic de la modificació puntual número 9 del pla parcial La Mesquita. [2022/548]  
Vist l'esborrany de la modificació puntual núm. 9 del Pla parcial La Mesquita i vist el seu document inicial estratègic, de data 4 d'octubre de 2021.  
Vista la providència de l'alcaldessa, de data 22 de setembre de 2021.  
  
Considerant que l'avaluació ambiental estratègica és l'instrument d'intervenció preventiu establit per a la integració dels aspectes ambientals en la presa de decisions de plans i programes públics i que el marc jurídic actual que hi és aplicable el formen la Llei 21/2013, de 9 de desembre, d'avaluació ambiental, en l'àmbit estatal, i el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP), en l'àmbit autonòmic.  
Considerant que l'avaluació ambiental i territorial estratègica correspon a l'òrgan ambiental de l'Ajuntament, per ésser la modificació puntual núm. 9 del Pla parcial La Mesquita una modificació de l'ordenació detallada del sòl urbanitzable en plans avaluats ambientalment, segons s'indica en l'informe jurídic de data 4 d'octubre de 2021 i de conformitat amb l'article 49.2 del TRLOTUP.  
Considerant que el document inicial estratègic motiva l'aplicació del procediment simplificat per a la tramitació i que inclou el contingut establit en l'article 52 del TRLOTUP.  
Considerant que, en data 22 d'octubre de 2021, s'admet a tràmit el document inicial estratègic i esborrany de la modificació puntual núm. 9 del Pla parcial La Mesquita, per no concórrer les causes d'inadmissió previstes en l'article 29.4 de la Llei 21/2013 i en l'article 52.4 del Decret legislatiu 1/2021.  
Considerant el tràmit de consultes efectuat a les persones interessades La Vall Verda i L'Arquet - Ecologistes en Acció que, segons consta al Servei de Medi Ambient de l'Ajuntament, compleixen els requisits marcats per la normativa, en compliment del que es disposa en l'article 5.1.g i h de la Llei 21/2013 i en l'article 48.d i f del Decret legislatiu 1/2021, i sense que hagen efectuat cap al·legació durant el termini previst.  
Considerant l'informe de la cap del Servei de Sostenibilitat, de data 19 de gener de 2022, en el qual s'estableix que, atés l'esborrany de la modificació puntual núm. 9 del Pla parcial La Mesquita i el seu document inicial estratègic i, d'acord amb els criteris de l'annex VIII del TRLOTUP, així com al que s'estableix en la Llei 21/2013, la modificació puntual núm. 9 del Pla parcial La Mesquita no té efectes significatius sobre el medi ambient i el territori, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 9 del Pla parcial La Mesquita, de conformitat amb l'article 53.2.b i amb els criteris de l'annex VIII del TRLOTUP, i correspon continuar la tramitació conforme amb el capítol III del títol III del llibre I del text refós esmentat.  
  
  
Segon. Informar que contra aquesta resolució no és possible interposar cap recurs, sense perjudici dels que, si és el cas, pertoquen contra l'acte que aprove la modificació del pla, conforme amb l'article 53.7 del TRLOTUP, la qual cosa es fa pública per al coneixement general i perquè tinga els efectes oportuns.  
  
Així mateix, informar que, de conformitat amb aquest mateix article, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en aquest diari, no s'ha aprovat la modificació del pla en el termini màxim de quatre anys des de la publicació.  
  
Tercer. Publicar aquesta resolució en el Diari Oficial de la Generalitat Valenciana i comunicar-la a l'òrgan promotor i a l'òrgan substantiu, a l'efecte de continuar el procediment d'aprovació de la modificació núm. 9 del Pla parcial La Mesquita.  
  
La Vall d'Uixó, 20 de gener de 2022.- L'alcaldessa presidenta: Tania Baños Martos.